Statham & Johnson Bersatu Dalam TV-Spot Super Bowl Hobbs & Shaw
Sebelum ini mereka adalah musuh, kali ini mereka bergabung dalam ‘TV-Spot Super Bowl’ yang dilancarkan oleh Universal Pictures, anda boleh tonton trailer pendek tersebut dibawah. Hobbs & Shaw merupakan filem spin off dari francais Fast and Furious. Ia berkisarkan tentang watak Luke Hobbs yang merupakan ejen keselamatan diplomatik serta watak Deckard Shaw, iaitu seorang bekas tentera elit. Skrip filem aksi perlumbaan ini ditulis oleh Chris Morgan. Beliau terlibat dengan francais Fast and Furious sejak filem Tokyo Drift. Bekas pengarah John Wick serta Atomic Blonde, David Leitch bertindah selaku pengarah. Selain Dwayne Johnson dan Jason Statham, filem ini turut dibintangi pelakon seperti Vanessa Kirby, Eiza Gonzalez, Eddie Marsan dan Idris Elba. Hobbs & Shaw bakal menemui penonton pada 2 Ogos tahun ini.